دونیادا سون گون عرضینده نؤوبتی دفعه رکورد سایدا آرتیم قئیده آلینیب.
بو باره‌ده دونیا ساغلیق تشکیلاتی‌نین سون راپوروندا بیلدیرلیب.
یولوخما سایی سون 24 ساعات عرضینده 465 میندن چوخ آرتا‌راق 42 میلیونو کئچیب، اؤلوم سایی ایسه 6،5 میندن چوخ آرتا‌راق 1،14 میلیون‌دان چوخ اولوب.
یئنه ده گونده‌لیک ان چوخ یولوخما آوروپا قاره سینده موشاهیده ائدیلیب – 221 مین 888. ایکینجی یئرده قوزیی و گونئی امریکا (143 مین 313 حادثه)، اوچونجو یئرده ایسه گونئی-دوغو آسیا (66 مین 084) قرارلاشیب.
اؤلکه‌لر آراسیندا ایسه عمومی یولوخما ساییندا لیدرلیک امریکا-دادیر – 8 میلیون 320 مین491. هیندوستان-دا 7 میلیون  814 مین 682، برزیل 5 میلیون 323 مین 630، روسیا-دا 1 میلیون 497 مین167، آرژانتین 1 میلیون 53 مین 650، ایسپانیا-دا 1 میلیون 46 مین 132، فرانسا-دا 1 میلیون 10 مین 554، پرو-دا 879 مین 876، مکزیکا 874 مین 171، بؤیوک بریتانیادا 831 مین و گونئی افریقا-دا 712 مین 412 یولوخما قئیده آلینیب.
